Benjamina Karić

Benjamina Karić (neiupõlvenimega Benjamina Londrc; sündinud 8. aprillil 1991 Sarajevos) on Bosnia ja Hertsegoviina poliitik (Bosnia ja Hertsegoviina Sotsiaaldemokraatlik Partei) ja jurist.

Benjamina Karići isa on islamiusuline bosnialane ja ema serblane.

Ta lõpetas 2013. aastal Sarajevo ülikooli õigusteaduskonna, 2014. aastal omandas ta samas magistrikraadi õigusteaduse alal. 2015. aastal lõpetas ta Sarajevo ülikooli ajaloo erialal. 2018. aastal omandas ta doktorikraadi Zenica ülikooli õigusteaduskonnas. Ta töötas Travniku ülikooli õigusteaduskonnas riigi- ja õigusajaloo osakonna dotsendina. Alates 2019. aastast oli ta õppeprodekaan.Biografija gradonačelnice: Benjamina Karić Grad Sarajevo. Vaadatud 13. mail 2024

Bosnia ja Hertsegoviina Sotsiaaldemokraatliku Partei liige on ta alates 2009. aastast. 2019. aastal valiti ta partei aseesimeheks.Benjamina Karic is the New Candidate for Mayor of Sarajevo Sarajevo Times, 5. aprill 2021. Vaadatud 13. mail 2024

8. aprillil 2021 valis Sarajevo linnavolikogu ta Sarajevo linnapeaks.Benjamina Karic elected as the Mayor of Sarajevo Sarajevo Times, 8. aprill 2021. Vaadatud 13. mail 2024 Sellel ametikohal oli ta kuni 18. novembrini 2024.

 Viited 

Kategooria:Bosnia ja Hertsegoviina poliitikud
Kategooria:Linnapead
Kategooria:Juristid
Kategooria:Sarajevo ülikooli vilistlased
Kategooria:Sündinud 1991